b'\n_START_ARTICLE_\nLophostethus\n_START_SECTION_\nUtseende\n_START_PARAGRAPH_\nStore til meget store (vingespenn opptil 150 millimeter), lysbrune svermere. Forvingen har taggete ytterkant, i midten med et bredt, m\xc3\xb8rkt tverrb\xc3\xa5nd som smalner mot bakkanten, noen ganger n\xc3\xa5r det ikke bakkanten og danner en trekantet flekk. P\xc3\xa5 tverrb\xc3\xa5ndet sitter en eller to sm\xc3\xa5, hvite flekker, den st\xc3\xb8rste av disse er mer eller mindre T-formet. Det er ogs\xc3\xa5 et m\xc3\xb8rkt felt omtrent midt p\xc3\xa5 ytterkanten. Bakvingen er lysbrun._NEWLINE_De gr\xc3\xb8nne larvene er uvanlige ved at de har mange lange, svarte "pigger" (egentlig kj\xc3\xb8ttfulle utvekster som "piggen" p\xc3\xa5 bakkroppen) stredt over hele kroppen - dette er ganske sjelden hos svermere.\n_START_SECTION_\nLevevis\n_START_PARAGRAPH_\nLarvene kan leve p\xc3\xa5 mange ulike busker og tr\xc3\xa6r, blant andre i morb\xc3\xa6rfamilien og kattostfamilien.\n_START_SECTION_\nUtbredelse\n_START_PARAGRAPH_\nSlekten er utbredt i Afrika, L. dumolinii over store deler av kontinentet inkludert Madagaskar, L. negus bare i h\xc3\xb8ylandet i Etiopia.'